Document ID: 32009D0840

NÕUKOGU OTSUS 2009/840/ÜVJP,
17. november 2009,
millega rakendatakse ühist seisukohta 2007/140/ÜVJP, mis käsitleb Iraani vastu suunatud piiravaid meetmeid
EUROOPA LIIDU NÕUKOGU,
võttes arvesse nõukogu seisukohta 2007/140/ÜVJP, (1) eelkõige selle artikli 7 lõiget 2 koostoimes Euroopa Liidu lepingu artikli 23 lõikega 2,
ning arvestades järgmist:
(1)
Nõukogu võttis 27. veebruaril 2007 vastu ühise seisukoha 2007/140/ÜVJP, mis käsitleb Iraani vastu suunatud piiravaid meetmeid.
(2)
Vastavalt ühise seisukoha 2007/140/ÜVJP artikli 8 lõikele 2 vaatas nõukogu täies ulatuses läbi II lisas sätestatud loendi isikutest ja üksustest, kelle suhtes kohaldatakse kõnealuse ühise seisukoha artikli 4 lõike 1 punkti b ja artikli 5 lõike 1 punkti b.
(3)
Nõukogu on teinud järelduse, et ühise seisukoha 2007/140/ÜVJP II lisas loetletud isikute ja üksuste suhtes tuleks jätkata nimetatud ühises seisukohas sätestatud piiravate erimeetmete kohaldamist.
(4)
Nimetatud isikute ja üksuste loendit tuleks muuta, et võtta arvesse Iraani valitsuses ja ametiasutustes ning asjaomaste isikute ja üksuste olukorras toimunud muutusi.
(5)
Ühise seisukoha 2007/140/ÜVJP artikli 4 lõike 1 punktis b ja artikli 5 lõike 1 punktis b nimetatud isikute ja üksuste loendit tuleks vastavalt ajakohastada,
ON TEINUD JÄRGMISE OTSUSE:
Artikkel 1
Ühise seisukoha 2007/140/ÜVJP II lisa asendatakse käesoleva otsuse lisas esitatud tekstiga.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 17. november 2009

Labels: 18
5
11